paragraph_text: Sima Lun (prije 249. – 5. lipnja 301.), kurtoazno ime Ziyi (子彛), formalno Princ od Zhaoa, (pinyin: zhào wáng, pojednostavljeni kineski: 赵王, tradicionalni kineski: 趙王) bio je kineski plemić i velikodostojnik rodom iz dinastije Jin koji je kao uzurpator preuzeo carsku krunu od svog retardiranog rođaka Huija i vladao od 3. veljače do 30. svibnja 301. Njegov postupak je izazvao opći ustanak u kome je svrgnut i pogubljen, a na prijestolje vraćen Hui. Smatra se trećim od osmorice prinčeva po kojima se naziva period građanskog rat od 291. do 307.